કવિત્વએ ગુન્હેગારની જેમ માથું નીચે નમાવી દીધું,તે કવિકાની સાથે નજર મેળવીને વાત કરવાની સ્થિતિમાં ન હતો," કવિકા, તું મને મળી તે અગાઉ, સાવ સામાન્ય પરિચયમાં,મને મળવા માટે, પ્રથમવાર મહિમા જ્યારે મારી હૉસ્ટેલ ઉપર આવી ત્યારે, સમજદારી દાખવીને, મેં તેને તરત વિદાય કરી દીધી હતી તથા સ્પષ્ટ જણાવી દીધું હતુંકે, મારું કામ હોય તો મને કૉલેજમાં મળવું. પરંતુ,તેના ગયા પછી,મારા રૂમ પાર્ટનરે,મારું બ્રેઈન વૉશ કરી મને, કૉલેજ લાઈફ માણી લેવા તથા તારી ગર્લફ્રેન્ડ સામેથી કોઈ દિવસ પહેલ નહી કરે, કે પછી તું નપુંસક તો નથી ને? એમ ટોણો મારી ઉશ્કેરતાં, મારું મન વિચલિત થઈ ગયું, એજ સમયે નીચે ગયેલી મહિમા ફરી કાંઈક પૂછવા, પરત આવી તો, અમે મનભર એકાંત માણી શકીએ તે માટે, મારી સામે આંખ મિચકારીને રૂમ પાર્ટનર બહાર જતો રહ્યો, એ નબળી ક્ષણે, મહિમા ની આનાકાનીને સ્ત્રીસહજ વિરોધ માની લઈ,હું ના કરવાનું કરી બેઠો. હા,અમારાથી લક્ષ્મણરેખા ઓળંગાઈ ગઈ છે.મારે તને ગુમાવવી ન હોવાથી મેં તારાથી આ વાત છુપાવી હતી.એ ફક્ત એકવારની ભૂલ હતી.મને માફ કરી દે."